**Patrick Macnee** (1922–2015) var en britisk skuespiller, spesielt kjent fra rollen som spesialagent John Steed i tv-serien *The Avengers*. Han hadde sin karriere både i Storbritannia, Canada og USA.

Macnee medvirket i 38 filmer, nærmere 140 tv-produksjoner og over 150 sceneoppsetninger i løpet av karrieren.

Han ble født Daniel Patrick Macnee i Paddington i London som sønn av hestetrener Daniel Macnee (1878–1952) og sosietetsdame Dorothea Mabel Macnee (1896–1984). Foreldrene flyttet fra hverandre da han var liten. Han gikk på Eton College og studerte skuespill ved Webber Douglas Academy of Dramatic Art.

Han scenedebuterte i 1941 i stykket *Little Women.* I starten av 1970-årene opptrådte han på Broadway i en utgave av *Sleuth* og i midten av 80-årene hadde han hovedrollen i *Killing Jessica* på West End i London.

Patrick Macnee og Linda Thorson fra en scene i *The Avengers* (1968)
Han tv-debuterte i en mindre rolle den britiske tv-filmen *Arms and the Man* (1946). Han hadde siden faste roller i serier som kanadiske *Tales of Adventure* (1952–1953) og amerikanske *The Swamp Fox* (1959–1961). I 1961 fikk han hovedrollen som agent John Steed i den britiske spionserien *The Avengers*. Han hadde rollen frem til seriens slutt i 1969, men gjentok den i serien *The New Avengers* (1976–1977) og filmversjonen *The Avengers* (1998) (kun stemme). Han hadde siden faste roller i kortlivede serier som *Gavilan* (1982–1983), *Empire* (1984), *Lime Street* (1985–1986) og *Thunder in Paradise* (1994). Han spilte også i drøyt 40 tv-filmer, samt noen miniserier og fjernsynsteaterstykker. Det kan nevnes at han spilte rollen som Dr. Watson tre ganger; i tv-filmene *Sherlock Holmes in New York* (1976) (med Roger Moore som Sherlock), *Sherlock Holmes and the Leading Lady* (1991) (med Christopher Lee som Sherlock) og *Incident at Victoria Falls* (1992) (med Christopher Lee som Sherlock). Han spilte rollen som Sherlock Holmes i tv-filmen *The Hound of London* (1993). Macnee hadde utover dette gjesteopptredener i en lang rekke serier som blant annet *Alfred Hitchcock presenterer* (2 episoder, 1959), *Armchair Theatre* (3 episoder, 1960–1966), *The Virginian* (1970), *Columbo* (1975), *Battlestar Galactica* (5 episoder, 1978–1979), *Magnum* (1984), *Par i hjerter* (1984), *Alfred Hitchcock presenterer* (1988) og *Frasier* (2001).

Han filmdebuterte i den britiske thrilleren *The Fatal Night* (1948) og hadde siden større roller i filmer som blant annet *Incense for the Damned* (1971), *Sjøulvene* (1980), *The Howling* (1981), *Hjelp, vi opererer* (1982), *Piken med dødskysset* (1983), *Med døden i sikte* (1985), *Waxwork* (1988) og *Masque of the Red Death* (1989). 

Macnee emigrerte til USA på slutten 1940-tallet og ble amerikansk statsborger i 1959.

Han utgav to selvbiografier: *Blind in One Ear: The Avenger Return* (1988) og *The Avengers and Me* (1997).

Han ble gift for tredje gang i 1988. Han hadde to barn fra sitt første ekteskap.

Referanser
----------

1. 1 2   Gemeinsame Normdatei, GND-ID 118925830, besøkt 15. oktober 2015[Hentet fra Wikidata]
2. 1 2   Autorités BnF, oppført som Patrick MacNee, BNF-ID 121168176[Hentet fra Wikidata]
3. 1 2   Discogs, Discogs artist-ID 348640, besøkt 9. oktober 2017[Hentet fra Wikidata]
4. 1 2   Internet Speculative Fiction Database, ISFDB forfatter-ID 5317, besøkt 9. oktober 2017[Hentet fra Wikidata]
5. ↑   Tsjekkias nasjonale autoritetsdatabase, NKC-identifikator xx0202299, besøkt 29. januar 2023[Hentet fra Wikidata]
6. ↑   Gemeinsame Normdatei, besøkt 26. juni 2015[Hentet fra Wikidata]
7. 1 2 3   The Peerage person ID p66463.htm#i664625, besøkt 7. august 2020[Hentet fra Wikidata]
8. 1 2 3 4   The Peerage[Hentet fra Wikidata]
9. ↑  «Patrick Macnee». *IMDb*. Besøkt 24. oktober 2022.
10. ↑  «Patrick Macnee obituary». *the Guardian* **(engelsk)**. 25. juni 2015. Besøkt 26. oktober 2022.
11. 1 2  «Patrick Macnee Biography (1922-)». *www.filmreference.com*. Besøkt 26. oktober 2022.
12. 1 2  staff, the Associated Press,THR; Press, the Associated; staff, T. H. R. (25. juni 2015). «Patrick Macnee, Star of 1960s TV Series ‘The Avengers,’ Dies at 93». *The Hollywood Reporter* **(engelsk)**. Besøkt 25. oktober 2022.
13. ↑  «Patrick Macnee | Theatricalia». *theatricalia.com*. Besøkt 26. oktober 2022.
14. ↑  «Patrick Macnee obituary». *the Guardian* **(engelsk)**. 25. juni 2015. Besøkt 26. oktober 2022.
15. 1 2  «Avengers star Patrick Macnee dies». *BBC News* **(engelsk)**. 26. juni 2015. Besøkt 25. oktober 2022.
16. ↑  «Personal Life». *www.the-world-of-patrick-macnee.com*. Besøkt 25. oktober 2022.

Eksterne lenker
---------------

* (en) Patrick Macnee på Internet Movie Database Rediger på Wikidata

* (sv) Patrick Macnee i Svensk Filmdatabas Rediger på Wikidata

* (da) Patrick Macnee på Filmdatabasen Rediger på Wikidata

* (fr) Patrick Macnee på Allociné Rediger på Wikidata

* (en) Patrick Macnee på AllMovie Rediger på Wikidata

* (en) Patrick Macnee hos Rotten Tomatoes Rediger på Wikidata

* (en) Patrick Macnee hos The Movie Database Rediger på Wikidata

* (en) Patrick Macnee hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii **·** MusicBrainz **·** Discogs
 |